แบงก์ชาติ มั่นใจ ปี66 เศรษฐกิจไทยฟื้นตัว
ผู้ว่าธปท.มั่นใจเศรษฐกิจไทยปี2566 ฟื้นตัวต่อ่นื่อง แรงขับจากส่งออก ท่องเที่ยว พร้อมปรับนโยบายให้สอดคล้อง ชี้ปรับดอกเบี้ยไม่ส่งผลเงินทุนไหลออก
4 ต.ค. 2565

ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย  ปาฐกถาพิเศษในหัวข้อ The Shape of Growth in The Future นโยบายด้านการเงินกับการขับเคลื่อนเศรษฐกิจสู่ความยั่งยืน ภายในงานสัมมนา "Thailand Economic Outlook 2023" ระบุว่า เศรษฐกิจไทยมีแนวโน้มขยายตัวได้ต่อเนื่อง และทั่วถึงมากขึ้น คาดการณ์ว่า GDP ปี 65 จะเติบโตได้ 3.3% และปี 66 โต 3.8% โดยมีแรงส่งหลักจากการบริโภคภาคเอกชนและภาคท่องเที่ยว คาดการณ์ว่านักท่องเที่ยวปี 2565 อยู่ที่ 9.5 ล้านคน และเพิ่มเป็น 21 ล้านคนในปี 2566 รายได้แรงงานปรับดีขึ้น รายได้เกษตรกร รายได้นอกภาคเกษตรเติบโตต่อเนื่อง คาดการณ์ว่าเศรษฐกิจจะกลับสู่ระดับก่อนเกิดวิกฤติโควิดในปลายปีนี้ถึงต้นปีหน้า
แม้อัตราเงินเฟ้อทั่วไปยังสูงแต่จะกลับเข้าสู่เป้าหมาย 1-3% ใน 2566 เงินเฟ้อจากอุปทานจะทยอยคลี่คลาย แม้เงินเฟ้อจากอุปสงค์ยังจำกัด จากเศรษฐกิจที่อยู่ในช่วงแรกของการฟื้นตัว ซึ่งยังต้องติดตามเงินเฟ้อฟื้นฐาน การส่งผ่านต้นทุนของธุรกิจที่อาจเพิ่มขึ้น และผลของบาทอ่อนต่อเงินเฟ้อ
 ส่วนต่างดอกเบี้ยไทยกับสหรัฐฯ ที่กว้างขึ้น ไม่ทำให้เงินทุนไหลออกจนเงินบาทอ่อนค่า เพราะยังมีปัจจัยอื่นที่มีผลต่อเงินทุน เช่น การฟื้นตัว เสถียรภาพเศรษฐกิจ ความเชื่อมั่นของนักลงทุน ตั้งแต่ต้นปี ไทยยังมีเงินทุนไหลเข้าสุทธิ 3,500 ล้านดอลลาร์ เงินบาทอ่อนค่าจากเงินดอลลาร์แข็งค่าเป็นหลัก สอดคล้องกับสกุลภูมิภาค เงินทุนสำรองฯ ที่ลดลงส่วนใหญ่จากการตีมูลค่าสินทรัพย์กลับเป็นดอลลาร์ 
อย่างไรก็ตาม เงินบาทที่อ่อนไม่ได้เป็นเพราะมีเงินทุนเคลื่อนย้ายไหลออกอย่างมีนัยสำคัญ เสถียรภาพของไทยยังแข็งแกร่งมีเงินทุนสำรองฯ สูงเป็นอันดับที่ 12 GDP โตอันดับ 6 ของโลก โดยคาดการณ์ว่าดุลบัญชีเดินสะพัดจะกลับมาเกินดุลในปีหน้า
 ติดตาม "โพสต์ทูเดย์" ผ่านช่องทางต่างๆ ได้ที่
facebook : https://www.facebook.com/Posttoday
Twitter:  https://twitter.com/PostToday
Website :  http://www.posttoday.com/
Youtube: https://www.youtube.com/posttoday
Instagram: https://www.instagram.com/posttoday_online/